b'\n_START_ARTICLE_\nAngiogeneza\n_START_PARAGRAPH_\nAngiogeneza je fiziolo\xc5\xa1ki proces rasti novih krvnih \xc5\xbeil iz \xc5\xbee obstoje\xc4\x8dih \xc5\xbeil s tvorbo odrastkov in oddelitev. Proces je odgovoren za nastanek ve\xc4\x8dine, \xc4\x8de ne vsega o\xc5\xbeilja med razvojem vreten\xc4\x8darskega telesa, le \xc4\x8disto prve \xc5\xbeile v zarodku nastanejo povsem na novo s procesom vaskulogeneze iz prekurzorskih mezodermalnih celic. Je tudi klju\xc4\x8den korak pri celjenju ran; po po\xc5\xa1kodbi drobne kapilare vzbrstijo v okoli\xc5\xa1kem nepo\xc5\xa1kodovanem tkivu in prodrejo v krvni strdek, kjer v nekaj dneh vzpostavijo omre\xc5\xbeje \xc5\xbeil._NEWLINE_Po drugi strani je angiogeneza pomembna tudi pri patolo\xc5\xa1kih procesih, kot je rast tumorjev. Pri zdravljenju raka zato v dolo\xc4\x8denih primerih uporabljamo zaviralce angiogeneze, ki so razred protitumorskih u\xc4\x8dinkovin.'